Diari Oficial de la Generalitat Valenciana


Sumari del DOGV 9686, del 19-09-2023 (2023/9487)

RESOLUCIÓ de 13 de setembre de 2023, de la directora general d'Innovació i Inclusió Educativa, per la qual es resol la convocatòria d'assignacions econòmiques per a desenvolupar projectes d'investigació i innovació educativa biennals en centres docents no universitaris de titularitat pública de la Generalitat, durant els cursos 2023-2024 i 2024-2025.
----------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   9686

Data del DOGV
:   19-09-2023

Secció del DOGV
:   III. ACTES ADMINISTRATIUS - B) SUBVENCIONS I BEQUES

Número del document
:   2023/9487


Data del document
:   13-09-2023

Organisme emissor


Tipus de document
:   Resolució

Anàlisi jurídica

 Descriptors 

:   * Conselleria d'Educació, Universitats i Ocupació
    * ajuda pública

RESOLUCIÓ de 13 de setembre de 2023, de la directora general d'Innovació i Inclusió Educativa, per la qual es resol la convocatòria d'assignacions econòmiques per a desenvolupar projectes d'investigació i innovació educativa biennals en centres docents no universitaris de titularitat pública de la Generalitat, durant els cursos 2023-2024 i 2024-2025. [2023/9487]  
Per Resolució de 24 de març de 2023, de la Conselleria d'Educació, Cultura i Esport, es van convocar assignacions econòmiques per a desenvolupar projectes d'investigació i innovació educativa biennals en centres docents no universitaris de titularitat pública de la Generalitat, durant els cursos 2023-2024 i 2024-2025. (DOGV 9564, 29.03.2023).  
  
D'acord amb l'apartat resolutiu catorzé de la Resolució de 24 de març de 2023, es va publicar en la pàgina web de la Conselleria d'Educació, Cultura i Esport una relació dels centres interessats que havien d'esmenar o acompanyar els documents preceptius especificats, els quals tenien un termini de presentació d'esmenes del 24 de maig al 6 de juny de 2023.  
Comprovada la documentació presentada per a esmenar les deficiències i baremats els projectes, s'ha procedit a fer el repartiment de les assignacions econòmiques per al curs escolar 2023-2024, en data 16 de juny de 2023 es va publicar en la pàgina web de la Conselleria d'Educació, Cultura i Esport, la Resolució provisional i es va donar un termini de 10 dies hàbils per a presentar les al·legacions oportunes i els desistiments, d'acord amb l'apartat resolutiu catorzé.  
Considerant la documentació presentada, una vegada transcorregut el termini de presentació d'al·legacions i desistiments, i estudiades i, si és el cas, ateses les al·legacions.  
Vista la proposta de resolució definitiva de data 28 de juliol de 2023, elevada per l'òrgan instructor de la convocatòria d'assignacions econòmiques per a desenvolupar projectes d'investigació i innovació educativa biennals en centres docents no universitaris de titularitat pública de la Generalitat durant els cursos 2023-2024 i 2024-2025.  
  
En virtut del que disposa l'apartat catorzé de la Resolució de 24 de març de 2023, de la convocatòria, i d'acord amb l'apartat vinté que conté la delegació per a resoldre la convocatòria, resolc:  
  
  
Primer  
Assignar als projectes seleccionats dels centres públics de la Generalitat que figuren en l'annex I d'aquesta resolució les quanties econòmiques que s'indiquen en cada cas, per al curs escolar 2023-2024, les quals s'abonaran amb caràcter de despesa extraordinària de funcionament, a càrrec del capítol II del programa pressupostari 421.50, del pressupost de la Generalitat de l'any 2023, dotat amb un import global màxim d'1.500.000 €, dels quals, segons la tipologia del projecte, 400.000 € corresponen a projectes d'investigació i innovació educativa globals, d'aquests s'hi assignen 392.741,96 €, amb un romanent de 7.258,04 €, que passa a sumar-se a l'import dels projectes d'investigació i innovació educativa; i 1.100.00 € més el romanent abans indicat corresponen a projectes d'investigació i innovació educativa, d'aquests s'hi assignen 1.107.212,82 €. I en resulta un sobrant total de 45,22 €.  
  
  
Segon  
Relacionar en l'annex II el projectes no seleccionats amb el motiu d'exclusió.  
  
Tercer  
El pagament de les assignacions econòmiques es realitzarà per transferència bancària al centre docent per mitjà d'ordre de pagament en ferm, a proposta de la Conselleria d'Educació, Cultura i Esport, a càrrec del pressupost anual de l'exercici 2023, tal com estableixen els apartats resolutius cinqué, onzé i dotzé de la convocatòria.  
  
Quart. Efectes  
Aquesta resolució produirà efectes a partir de l'endemà de ser publicada en el Diari Oficial de la Generalitat Valenciana.  
  
València, 13 de setembre de 2023.- La directora general d'Innovació i Inclusió Educativa: María del Rosario Escrig Llinares.